Kjell Arholm

Kjell Magnus Arholm (født 15. mars 1957 i Stavanger, død 24. mai 1994) var en norsk politiker (H). 

Han var formann i Stavanger Unge Høyre i 1978 og formann i Rogaland Unge Høyre 1977–1982. Fra 1980 var han medlem av Rogaland fylkesting, og fra 1987 var han medlem av fylkesutvalget. Arholm ble valgt inn i Stavanger bystyre i 1983, satt som Høyres gruppeleder ved sin død i 1994. Fra 1986 var han også formann i Rogaland Høyre og medlem av Høyres sentralstyre. Han var også styreformann ved Rogaland distriktshøgskole fra 1983 og styreformann ved Høgskolen i Stavanger ved sin død. I 1991 var han den klareste utfordreren til ordførervervet i Stavanger, men tapte mot Tore Nordtun fra Arbeiderpartiet. Arholm ble ofte omtalt som Arne Rettedals «kronprins».

Arholm døde uventet av vannkopper etter en studietur til Paris i 1994, bare 37 år gammel.

Rogaland kurs- og kompetansesenter har årlig delt ut Kjell Arholms minnestipend siden 1995, til minne om Arholms innsats for videregående utdannelse i fylket.

 Referanser 
«Kjell Arholms minnestipend delt ut» – Stavanger Aftenblad (25. juni 2008), s. 11.

 Eksterne lenker 


Kategori:Lokalpolitikere i Stavanger
Kategori:Høyre-politikere i Rogaland
Kategori:Tillitsvalgte i Unge Høyre
Kategori:Personer fra Stavanger kommune